**Spiralen** er en heliksformet biltunnel i Bragernesåsen i Drammen. Innkjørselen ligger i bydelen Bragernes, bak Drammen sykehus. Tunnelen slynger seg opp seks og en halv gang rundt en akse og ender ved Nedre Skanse som tidligere ble kalt Breidablikk. Området rundt utkjøringen av veitunnelen Spiralen, parkeringsplassen, restauranten, friområdet og utkikkspunktet heter Spiraltoppen.

Tunnelen
--------

Innkjørselen til Spiralen ligger i et opprinnelig steinbrudd. Drammen skulle i 1950-årene anlegge to nye gater: Rosenkrantzgata og Bjørnstjerne Bjørnsons gate og trengte store mengder stein til anleggene. Byingeniør Eivind Olsen lanserte ideen om å gjøre det kommunale steinbruddet til en attraksjon og samtidig mindre skjemmende ved å sprenge spiraltunnelen innover i berget. Den ble dermed åpnet til Drammens byjubileum i 1961 av kong Olav V.

Spiralen ble for øvrig kåret til verdens 6. flotteste tunnel av CNN travel i 2016.

### Fakta

Tunnelen er 1 650 meter lang med et stigningsforhold på 10 prosent, den slynger seg opp seks og en halv gang og hvert slyng har en diameter på 70 meter, høyde mellom etasjene er på rundt 20 meter og tunnellen er ni meter høy og ni meter bred. Tunnelen starter 50 meter over havet og ender 213 meter over havet. Veien har hele tiden vært belagt med bompenger bortsett fra årene 1987-1994. I dag betales parkeringsavgift på parkeringsplassen på toppen. Tunnellen er åpen fra klokka seks om morgenen frem til klokka elleve på kvelden.

### Oppgradert

Da brannvesenet utførte tilsyn i Spiralen i 2014, ble det meldt avvik i tilsynsrapporten, på bakgrunn av det gjennomgikk tunnelen en større oppgradering i tidsrommet 2019-21. Det besto av sikkerhetsmessig og en bygningsmessige oppgraderinger av tunnelen. Tunnelen åpnet offisielt igjen i januar 2021, da hadde tunnelen fått fargerike lysinstallasjoner og spiraltrollet var tilbake med hele familien.

Maskotten «Spiraltrollet».
### Spiraltrollet

Tunnellen fikk også egen maskot i 1961 kalt «Spiraltrollet», det ble skapt av byplansjef Per Pihl ved Drammens 150-års jubileum. Trollet er en trefigur dekorert med hampetau om symboliserer ringene i tunnelen opp til Spiralen.

Spiralen cafe
-------------

Spiralen Cafe & Restaurant på 1960-80 tallet.
Spiralen Cafe & Restaurant ligger på utkikkspunktet, Spiraltoppen.

Drammenslinjen forsvarsverk
---------------------------

To av batterianlegga i Drammenslinjen ligger i Bragernesåsen. Det tredje batteriet Gjetholbatteriet ligger i fjellsiden bak Nedre Eiker kirke mellom Solbergelva og Krokstadelva.

### Nedre Skanse

Det vestre batteri, Nedre Skanse lå der utkikkspunktet Breidablikk ligger i dag, rester av festningsverket er fremdeles synelig. Den eneste bevarte av de 18, Cockerill 10,5 cm kanonene som ble kjøptinn i 1904, fikk den 7. juni 1980 permanent plass på Nedre Skanse.

### Øvre Skanse

Det østre batteri, Øvre Skanse lå 300 meter øst for Spiralen langs Kanonveien. Batteriet ble anlagt 232 m.o.h. med åtte 8,4 cm feltkanoner med en rekkevidde på 6000 meter. De befant seg bak et 70 meter langt brystvern av granitt som var en meter høy og tre meter tykk. Batteriets oppgave var å forsinke en fremrykning gjennom Kobbervikdalen og over Konnerud, samt å holde svenskenes artilleri på en slik avstand at dette vanskelig kunne støtte sitt eget infanteri over til Bragernes. Forsvarsanlegget ble nedlagt i 1916.

### Kanonveien

Veien var ment for transport av ammunisjon og andre forsyninger til Øvre og Nedre Skanse dersom Drammen skulle bli beskutt av svenskene. Veien var beregnet for fremføring av lette artilleristyrker og hestetrukne kanoner, derav navnet. Veien var beregnet for fremføring av lette artilleristyrker og hestetrukne kanoner, derav navnet. Bak K. Kanonveien ble kun brukt til sitt formål en gang, da kanonene ble kjørt ned etter at stillingene ble nedlagdt i 1916. Tidligere navn på veien var «Den øverste Parkvei».

Friluftsmuseet
--------------

* Innkjørselen ved Bragernes.Innkjørselen ved Bragernes.
* Fra selve tunnelen.Fra selve tunnelen.
* Utsikt fra Spiraltoppen.Utsikt fra Spiraltoppen.
* Eivind Olsen - «Spiralens far - byingeniør i Drammen 1957-66» - hedret med plakett nær utsiktspunktet på Spiraltoppen.Eivind Olsen - «Spiralens far - byingeniør i Drammen 1957-66» - hedret med plakett nær utsiktspunktet på Spiraltoppen.
* Et hus fra friluftsmuseet.Et hus fra friluftsmuseet.
*

Se også
-------

* Spiralen (Oslo)
* Bragernestunnelen
* Veitunneler i Norge

Litteratur
----------

* Nestegard, Dag H. *Vegar gjennom fjell*. Selja Forlag 2019. ISBN 9788282401586

Referanser
----------

1. ↑  *Buskerud*. Oslo: Gyldendal. 1977. ISBN 8205094411.
2. ↑  Staff, By CNN. «10 of the world's greatest tunnels». *CNN* **(engelsk)**. Besøkt 19. januar 2021.
3. ↑  «Unike Spiralen». *Drammen kommune* **(norsk)**. Besøkt 13. november 2022.
4. ↑  «Drammenslinjen – lokalhistoriewiki.no». *lokalhistoriewiki.no*. Besøkt 13. november 2022.
5. ↑  «Nedre Skanse/Vestre batteri». *byleksikon.drmk.no*. Besøkt 13. november 2022.
6. ↑  «Øvre Skanse/Østre batteri». *byleksikon.drmk.no*. Besøkt 13. november 2022.
7. ↑  «Kanonveien». *byleksikon.drmk.no*. Besøkt 13. november 2022.

Eksterne lenker
---------------

* (en) Spiralen, Drammen – kategori av bilder, video eller lyd på Commons Rediger på Wikidata
* Bilde av nedre tunnel-innslag.
* Video fra Spiralen.
* Spiralen i Drammen byleksikon
* Spiraltoppen i Drammen byleksikon
* Kanonveien i Drammen byleksikon
* Nedre Skanse i Drammen byleksikon
* Øvre Skanse i Drammen byleksikon

  


| * v
* d
* r
Veitunneler i Buskerud |
| --- |
| Nåværende | 
* Bragernes
* Elgskauås
* Fosskoll
* Geiterygg
* Hallingporten
* Hamborgstrøm
* Kleivene
* Kongsberg
* Merraskott
* Moane
* Nedre Lundesgaard
* Nes
* Oslofjord
* Rallerud
* Rustand
* Skaret
* Spiralen
* Stampeleinås
* Strømsås
* Svartås
* Sønsterud
* Ørgenvik
* Vollås
* Åsa (vest)
* Åsa (øst)

 | tunnel |
| Under bygging | 
* Skaret (E16, 2st)

 |
| Planlegges | 
* Spikkestad (E134)
* Oslofjord, nytt løp
* Strømsås, nytt løp
* Hønefoss-Skaret (E16, 2st)
* Svelvikveien (Fv319)
* Tilfartsveg vest I+II/Konnerudnedføringa (Fv2722)

 |

|  |  |
| --- | --- |
| Oppslagsverk/autoritetsdata | Drammen byleksikon **·** Sentralt stedsnavnregister
 |